Diari Oficial de la Generalitat Valenciana


Sumari del DOGV 9892, del 15-07-2024 (2024/6930)

ACORD de 9 de juliol de 2024, del Consell, de remoció i nomenament de vocal del Consell d'Administració de l'Entitat de Sanejament d'Aigües de la Comunitat Valenciana (EPSAR).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9892

Data del DOGV
:   15-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/6930

CVE
:   TEGQ-K-0952-9274

Data del document
:   09-07-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Acord

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * consell d'administració
    * càrrec públic

L'article 7 de l'estatut de l'Entitat de Sanejament d'Aigües de la Comunitat Valenciana, aprovat pel Decret 170/1992, de 16 d'octubre, del Consell, establix que l'òrgan de govern i administració de l'Entitat de Sanejament d'Aigües és el Consell d'Administració, integrat per una presidència, una vicepresidència, si escau, i onze vocalies.

Amb caràcter nat, n'exercix la Presidència la persona titular de la conselleria a la qual estiga adscrita l'Entitat de Sanejament d'Aigües.

Les onze vocalies són nomenades pel Consell de la següent manera: sis en representació de l'Administració de la Generalitat, a proposta de la Presidència del Consell d'Administració, una de les quals podrà ser designada per a exercir les funcions de vicepresidència; quatre en representació de l'Administració local, a proposta de la Federació Valenciana de Municipis i Províncies (en esta representació haurà de figurar, almenys, una vocalia per cadascuna de les tres diputacions provincials), i una en representació de l'Administració de l'Estat, a proposta de la Delegació del Govern a la Comunitat Valenciana.

Les vocalies exercixen les seues funcions per un període de quatre anys i poden ser nomenades una o més vegades per períodes d'igual duració. Tot això sense perjudici de la possibilitat de ser remogudes en qualsevol moment, a proposta de les administracions respectives, i del seu dret a dimitir o renunciar a la seua condició. En estos casos, les persones que les substituïsquen exerciran les seues funcions pel temps que reste fins a completar el període de quatre anys.

En conseqüència, a proposta de la consellera de Medi Ambient, Aigua, Infraestructures i Territori, el Consell, amb la deliberació prèvia, en la reunió de 9 de juliol de 2024,

ACORDA

*Primer*

La remoció, com a vocal del Consell d’Administració de l’EPSAR, en representació de l’Administració de la Generalitat, de María José Mira Veintimilla.

*Segon*

El nomenament, com a vocal del Consell d'Administració de l’EPSAR, en representació de l’Administració de la Generalitat, de Jesús Gual Sanz, secretari autonòmic d’Economia.

Este acord produirà efectes des del dia de la publicació en el *Diari Oficial de la Generalitat Valenciana*.

  

València, 9 de juliol de 2024

SUSANA CAMARERO BENÍTEZ

Consellera secretària